Document ID: /fineweb-2-swissfilter-quality_10-filterrobots/filtered/02678.jsonl.gz/5

Clubul Român Baden organizează un spectacol extraordinar cu piesa „Doi pe un balansoar” de William Gibson
Clubul Român Baden organizează un spectacol extraordinar cu piesa „Doi pe un balansoar” de William Gibson
Clubul Român Baden îndrăznește să vă întrebe: vă place teatrul?
DA. Dar ce răspundem noi, cei din diaspora?
Stând de vorbă cu un mare iubitor de teatru de origine română, mi-a spus următoarele: Am văzut acum câțiva ani „Azilul de noapte” de Maxim Gorki la Schauspielhaus Zürich. Totul era perfect, „sauber”(= curat), jucat așa cum scrie la carte. Aber… sufletește eram la mare distanță de scenă. Mă gândeam la ceea ce am văzut la București la Grădina Icoanei: acolo parcă în aer simțeam mirosul de mahorcă și de haine vechi din azil.
Clubul Român din Baden dorește să vă aducă în Elveșia puțin din „mirosul de mahorcă” din teatrul românesc și organizează un spectacol extraordinar cu piesa „Doi pe un balansoar” de William Gibson. Regia aparține lui Cristi TOMA, un tânăr regizor, care îmbină în mod convingător clasicul cu modernul. Cei doi protagoniști ai piesei sunt doi actori tineri și foarte talentați: Andrei VASILESCU șAndra Iulia STOICESCU într-o interpretare de excepție. Spectacolul are loc sâmbăta, 13 mai 2017 , la ora 18:00 în sala „Rotert Turm Grosser Saal”, Rathausgasse 5, 5400 BADEN.
Am auzit că vindeți un frigider! Aș putea trece să-i arunc o privire? Acesta ar putea fi începutul unei fascinante povești de dragoste dintre două suflete care încearcă să se descopere, să accepte și să construiască, în timp ce aleargă împreună printre vise, regrete, iubire, dezamăgiri și neputință
Un scurt video intro despre piesa: https://www.youtube.com/watch?v=ZaFW7GtVt9E
Vă invităm să trăiți alături de ei, între agonie și extaz, istorioara care ar putea deveni povestea vieții lor.
Valentin ZAMFIRESCU Organizarea
Conducerea Clubului Roman Baden
Cristina RUEGGER Presedinte
Camelia COSTEA
Alina SCHLENZ
Diana DINU
Monica PEZZULLO
Claudiu CRISTEA
Lucian POPESCU
Rezervări: +41 79 253 32 13 (Dl ZAMFIRESCU) sau v. <email-pii>.
Intrarea: 20 Fr/pers membri CRB ; 30 Fr/pers ne-membri CRB
Durata: cca 2ore, incl. pauză